בדצמבר 1941 נשלחה הדיוויזיה לחזית המזרחית, שם לחמה במבצע דמיאנסק כחלק מהארמייה ה-16. הדיוויזיה נותרה בגזרה הצפונית בשנים הבאות, ולחמה במסגרת קבוצת ארמיות צפון. באוגוסט 1944, בעקבות מבצע בגרטיון, כותרה הדיוויזיה בכיס קורלנד, שם המשיכה להילחם עד תום המלחמה במאי 1945.
ג'ארוויס קוקר
ג'רוויס ברנסון קוקר (באנגלית: Jarvis Branson Cocker; נולד ב-19 בספטמבר 1963 בשפילד) הוא מוזיקאי בריטי הידוע בעיקר בתור סולן להקת פאלפ.
קריירה.
קוקר גודל על ידי אמו בשפילד, יחד עם אחותו סאסקיה. האב ניגן לזמן קצר בלהקתו של ג'ו קוקר, שגם הוא משפילד ועזב את המשפחה כדי לנסוע לאוסטרליה, שם התחזה לאחיו של ג'ו קוקר.
בסוף שנות ה-70 הקים קוקר את להקת פאלפ יחד עם כמה מחבריו. בהתחלה, ההרכב התחלף תדיר, והלהקה מיעטה לנגן פעמיים ברציפות בדיוק באותו מערך. לאחר כמה הופעות, כולל בשנת 1981 בתוכנית של מנחה הרדיו הבריטי ג'ון פיל, הוציאה פאלא את אלבומה הראשון "It", שנכשל מסחרית.
בשנים שלאחר מכן, עבד קוקר במספר משרות חלקיות והלהקה ניגנה בכמה קונצרטים במרווחים לא קבועים ועם נגנים שונים. באלבום השני של הלהקה, Freaks שיצא ב-1986, ג'רוויס היה החבר המייסד היחיד שנותר בלהקה. הלהקה החלה להצליח רק בשנת 1994 עם האלבום His and hers ולהצלחה בינלאומית עם אלבום Different class מ-1996 שכלל את שני הלהיטים הגדולים ביותר של הלהקה, Disco2000 וCommon people.
במהלך פרסי BRIT 1996, מחה קוקר על הופעתו של מייקל ג'קסון על הבמה. בזמן שג'קסון שר את השיר Earth Song, קוקר עלה לבמה, כמה אנשי צוות האבטחה ניסו להוריד אותו מהבמה, אך ללא הצלחה. לאחר ההופעה, נעצר קוקר באשמת תקיפה למרות שלא נגע באיש. חברת התקליטים של מייקל ג'קסון Epic גינתה את קוקר בפומבי למחרת.
ב-2001 יצא האלבום האחרון של פאלפ, מאז גר קוקר במשרה חלקית בפריז כדי לבלות עם בנו מנישואיו לקמיל בידו-ודינגטון. בשנת 2003 הוציא קוקר אלבום עם להקתו Relaxed Muscle תחת השם הבדוי דארן ספונר. בשנים הבאות עבד ככותב שירים עבור מריאן פיית'פול, שרלוט גינסבורג וננסי סינטרה.
בסרט הארי פוטר וגביע האש, קוקר מגלם את סולן להקה המופיעה בנשף הריקודים. הכותרים שבוצעו הם שלו ונכללים באלבום הפסקול.
בשנת 2006 הוציא ג'רוויס קוקר את אלבום הסולו הראשון שלו, שנקרא בפשטות "Jarvis". הסינגל הראשון היה "Running the World". האלבום הופק על ידי סם לוקווד וג'ון ווטסון. האחרון עזר לקוקר לכתוב את המילים.
אלבומו השני של ג'רוויס קוקר, Further Complications, יצא ב-2009 והופק על ידי סטיב אלביני.
קוקר מופיע כמנחה של תוכנית ה-BBC 6, שירות יום ראשון של ג'רוויס קוקר.
בשנת 2017 הוציאו קוקר והפסנתרן הקנדי צ'ילי גונזלס את התקליטור Room 29, מחזור שירים העוסק בסיפורים על מלון שאטו מרמונט ועל ראשיתו של מפעל החלומות ההוליוודי. קוקר תרם את המילים, גונזלס את המוזיקה.
באותה שנה חתם קוקר על עסקה של 100,000 פאונד עם ספרי פינגווין. נושא החוזה הוא ספר עם טקסטים ביוגרפיים, חיבורים, איורים ותמונות, שיראה אור בסוף שנת 2020.
בשנת 2019, קוקר הוציא את הסינגל Must I Evolve? עם להקה חדשה בשם Jarv Is.
סוראז
סוראז (ברוסית: Сураж) היא עיירה והמרכז האדמיניסטרטיבי של מחוז סוראז'סקי, השוכן במחוז בריאנסק, רוסיה, הממוקמת על נהר האיפוט 177 קילומטרים דרומית מערבית לבריאנסק, המרכז האדמיניסטרטיבי של המחוז.
אוכלוסיית המקום מנתה: 11,640 (מפקד 2010), 12,046 (מפקד 2002), 12,559 (מפקד 1989), 1,599 (1897).
היסטוריה.
המקום הוזכר לראשונה במאה ה-17 ככפר בשם סוראצ'יצ'י (), ומאוחר יותר "כסלובודה".
מאז 1781 היא ידועה כעיר סוראז'-נא-איפוטי (), ומ-1797 ידועה בשם סוראז' בלבד.
יהודים התיישבו כנראה לראשונה בסוראז' במחצית הראשונה של המאה ה-18. בשנת 1897 מנתה הקהילה היהודית בסוראז' כ-2,398 איש, שהיוו 60 אחוזים מכלל האוכלוסייה.
יהודי סוראז' סבלו מפוגרומים באוקטובר 1905 ובסוף החורף ובאביב 1917. בשנת 1918 בוצע פוגרום בסוראז' על ידי חיילי הצבא האדום. ב-1939 הידלדלה האוכלסיה היהודית וחיו בה רק 2,052 יהודים, כ-23 אחוזים מכלל האוכלוסייה.
בזמן מלחמת העולם השנייה, נכבשה העיירה על ידי הגרמנים ב-17 באוגוסט 1941. היהודים נאלצו להיכנס לגטו, ולאחר מכן נהרסו הבתים שעזבו ולאחר מכן נשרפו. במרץ 1942 נורו כל אסירי הגטו ליד הכפר קיסלובקה.
סוראז' שוחררה על ידי הצבא האדום ב-25 בספטמבר 1943.
בעיות אקולוגיות.
כתוצאה מאסון צ'רנוביל ב-26 באפריל 1986, חלק מהשטח של מחוז בריאנסק היה מזוהם בקרינה רדיואקטיבית (בעיקר מחוזות גורדייבסקי, קלימובסקי, קלינצובסקי, קרסנוגורסקי, סורז'סקי ונובוז'בקובסקי). בשנת 1999 חיו כ-226,000 אנשים באזורים שרמת הזיהום מעל 5 Curie/km 2, אזורים אלו מהווים כ-16% מאוכלוסיית המחוז.
יהושע פישל זקס
הרב יהושע פישל זקס (ד' בטבת ה'תרנ"ח, 29 בדצמבר 1897 - י"ב בשבט ה'תשמ"א, 16 בינואר 1981) היה איש חינוך, רב, מנהל חינוכי בבית היתומים ציון בלומנטל, רב בית הכנסת הראשון שמחוץ לחומות; נחלת יעקב שבשכונת נחלת שבעה, ממקימי הישיבה התיכונית הראשונה אַלֻמָה.
תולדות חייו.
נולד בעיר העתיקה בירושלים לאביו הרב דב בער זקס, בנו של ראש כולל הו"ד הרב אברהם אלקנה זקס ונכדו של השד"ר משה זקס ולאמו יוכבד דבורה לבית כהנא שפירא, בתו של המקובל הרב צבי אשר כהנא שפירא ונצר למשפחות לעווי וריבלין. למד בתלמוד התורה עץ חיים ונבחן שם אצל רבה האשכנזי של ירושלים הרב שמואל סלנט. עבר לישיבת שיבת ציון ולאחר מכן לישיבה הגדולה תורת חיים.
באלול ה'תרע"ח נישא לחיה סימה לבית בלומנטל, בתו של הרב אברהם יוחנן בלומנטל מנהל בית היתומים ציון-בלומנטל, ושימש כמנהל חינוכי בבית היתומים.
אשתו חיה סימה עסקה בעסקי מלונאות ומסחר ובשנת 1935 הקימה את מלון ציון בירושלים, שלשם עברו להתגורר, הרב זקס שימש כמנהל החשבונות של המלון. משהתגוררו שם שימש הרב כרב בית הכנסת הראשון שמחוץ לחומות: נחלת יעקב שבשכונת נחלת שבעה.
בשנת 1937 הצטרף לרב בנימין מנשה לוין, חוקר תלמוד ובעל אוצר הגאונים לייסוד הישיבה התיכונית הראשונה אַלֻמָה, ושימש בתחילה בעל תפקיד בהנהלת הישיבה.
ייסד את "תלמוד תורה רחביה" שבהתאם לחזונו לחינוך המשלב תורה עם לימודי חול, באופן חריג לאותה התקופה כלל חוץ מלימודי הקודש גם לימודי חול ברמה גבוהה. לאחר התפתחות וצמיחת תלמוד התורה הוא התאחד עם אחר, תלמוד התורה המאוחד נקרא שילה והוא שכן ברחוב הנביאים בירושלים. באופן רשמי הוא כיהן בתור המנהל אך למעשה ניהל אותו הרב אליהו כי טוב, מנהל תלמוד התורה השני.
הקים יחד עם ברל זוננפלד, נכדו של הרב יוסף חיים זוננפלד, ועוד שותפים, גמ"ח בשם "בנק ישראל", לאחר קום מדינת ישראל המדינה רכשה את הזכויות להשתמש במותג עבור הבנק המרכזי של המדינה. הקים בין השאר גם עמותה לעידוד וייזום מפעלי תורה וחסד לצרכים משפחתיים בשם "קרן עידוד", נשיא העמותה היה ראש ישיבת מרכז הרב והרב הראשי לישראל, הרב אברהם אלקנה כהנא שפירא, העמותה קיימת עד היום, יושב ראש העמותה הוא הרב אהד טהרלב.
ניסה להקים מפלגה שתשתייך לכל גוני היהודים הדתיים ותתחרה במפלגות אחרות, שם המפלגה היה "איחוד בתי כנסת", אך בסופו של דבר היא לא התמודדה בבחירות. לקראת הבחירות לכנסת השלישית, ניסה לעזור לרב שלמה יוסף זוין להקים מפלגה דתית-מאוחדת, גם הניסיון הזה כשל.
התנדב ושימש כיו"ר זמני של המרכז הארצי לטהרת המשפחה לאחר שנקלעו חלק מאנשי הארגון למריבות פנימיות, הרב יהושע פישל שימש כיו"ר הארגון עד להרגעת הרוחות.
תרם יחד עם אשתו למכון וולקני את מבנה המעבדה.
שנים אחרונות ופטירתו.
בשנת ה'תשל"ה עבר להתגורר אצל בנו הד"ר משה חיים זקס בקיבוץ שעלבים, והתגורר שם עד לפטירתו בי"ב בשבט ה'תשמ"א.
בשנת ה'תשס"ג דרש הרב אברהם אלקנה כהנא שפירא בתור נשיא עמותת "עידוד" להוציא ספר על תולדותיהם של אבי המשפחה משה זקס ועל הרב יהושע פישל זקס.
משפחתו.
אב אביו הוא ראש כולל הולנד ודויטשלנד, מייסד ומנהל מושב הזקנים הכללי המאוחד, הרב אברהם אלקנה זקס. סב אביו הוא השד"ר והעסקן הירושלמי משה זקס. בן דודו מצד אמו הוא הרב אברהם אלקנה כהנא שפירא, ראש ישיבת מרכז הרב והרב הראשי לישראל.
לרב יהושע פישל ישנם שבעה ילדים. בנו משה חיים זקס הוא ד"ר לבוטניקה ואגרונום.
בונפרטניקוס
בונפרטניקוס (שם מדעי: Bonapartenykus; פירושו "הטופר של חוסה בונפרטה") הוא סוג דינוזאור תרופוד ממשפחת האלברזאוריים, שחי במאסטריכט שבסוף הקרטיקון שלפני 71 מיליון שנה באמריקה הדרומית. המאובנים של הדינוזאור התגלו ב-2012 בידי החוקרים: פדריקו ל. אגנולין, חיימה אי. פאוול, פרננדו אי. נובאס ומרטין קונדראט שקראו לו בשמו להוקרה לחוקר הארגנטינאי חוסה בונפרטה. הסוג כולל מין יחיד - "Bonapartenykus ultimus", שפירושו: "ציפורן". המאובנים שלו התגלו בתצורת אלן שבריו נגרו שבפטגוניה, ארגנטינה. הממצאים הכילו שרידים חלקיים של בוגר אחד כנראה, אף שהתגלו גם ביצים מאובנות באותו אזור.
הבונפרטניקוס היה קרוב של המונונוקיוס ממונגוליה והוא היה דינוזאור דו-רגלי באורך משוער של 2.9 מטרים ומשקל 34 ק"ג, מה שהופך אותו לחבר הגדול ביותר בקבוצה אלברזאוריה. הוא היה בעל עצמות חלולות ואולי כוסה בנוצות. הוא היה בעל עצמות שכם ישרות ביותר וגב כפוף מעט עם חוליות גב מהודקות. הזנב היה קצר יחסית והרגליים האחוריות היו בעלות 4 טפרים חזקים אך רק טופר בודד ברגליים הקדמיות.
ייתכן שהדינוזאור נע בחבורות קטנות והיה אוכל כל או שאולי השתמש בטפריו בדומה לדוב נמלים כדי להרוס קיני טרמיטים.
אומנידנס